ལོ་ནས་དེང་བར་དུ་རང་གི་རྩ་བའི་བླ་མའི་ཕྱག་ལེན་ཇི་བཞིན་ནད་པར་བལྟ་བ་དང་།གངས་ཅན་གསོ་རིག་བསྟན་པའི་ཆེད་དུ་རང་ནུས་གང་ཡོད་ཀྱིས་ཕྱོགས་སོ་སོ་ནས་ཡོང་བའི་སློབ་མ་ལྔ་བརྒྱ་བརྒལ་བ་ཙམ་ལ་དཔེ་ཁྲིད་དང་སྨན་རྫས་ངོ་སྟོན་ངོས་འཛིན་བྱེད་པ་སོགས་མཁས་པའི་བགྱི་བ་རྣམ་གསུམ་གཅིག་རྐྱང་ལ་རོལ་ནས་ཉིན་ཞག་མཐར་སྐྱེལ་བ་དང་།གངས་ལྗོངས་གསོ་རིག་གི་བསྟན་པ་ཉམས་པ་སོར་ཆུད་དང་མ་ཉམས་གོང་འཕེལ་ལ་འབད་པ་རྩ་གཏུག་བྱས་ནས་མི་ཚེ་དེར་ལོངས་སུ་སྤྱད་པས་འབྲས་བུ་ལ།ལོར་རྒྱལ་ཡོངས་གསོ་རིག་མཁས་དབང་ལྔ་བརྒྱའི་གྲས་སུ་སློབ་དཔོན་མཆོག་གི་རིག་པ་འཛིན་སྐྱོང་འཕེལ་གསུམ་བྱེད་པའི་རྒྱུད་འཛིན་དུ་བདམས་ནས་ཀྲུང་གོ་མི་དམངས་སྤྱི་མཐུན་རྒྱལ་ཁབ་ཀྱི་མི་དོན་པུའུ་དང་འཕྲོད་བསྟེན་པུའུ།ཀྲུང་སྨན་དོ་དམ་ཅུའུ་བཅས་ཀྱིས་བོད་སྨན་ཆེད་མཁས་ཀྱི་ལག་འཁྱེར་དཔང་ཡིག་གནང་བར་མ་ཟད།བོད་ལྗོངས་ལྷ་སའི་སྨན་རྩིས་ཁང་གིས་ལྗོངས་ཡོངས་ཀྱི་གསོ་རིག་སློབ་གཉེར་བ་རྣམས་ལ་སྐུལ་སློབ་ཚོགས་འདུ་བསྡུས་ནས་དཔལ་ལྡན་གསོ་རིག་རྒྱུད་བཞིའི་ཚིག་བློ་ཐོག་ནས་འདོན་མཁན་ཞེས་བསྔགས་བརྗོད་བྱས་པར་མ་ཟད།ཡོན་ཀྲང་བྱམས་པ་འཕྲིན་ལས་མཆོག་གིས་སྐུ་དངོས་སུ་སྨན་ཐང་བརྒྱད་ཅུའི་བྱ་དགའ་གནང་བ་སོགས་མཁས་པའི་མཛད་འཕྲིན་བརྗོད་ལས་མི་ལང་བ་བཅས་སོ།།